recursal/SuperWikiNEXT-32B huggingface dataset:
Ο **Παναγιώτης (Πάνος) Χαρίτος** είναι Έλληνας δημοσιογράφος που έχει διακριθεί ως πολεμικός ανταποκριτής.
Υπηρέτησε την στρατιωτική του θητεία στις Ειδικές Δυνάμεις, στο 575 Τάγμα Πεζοναυτών.

Βιογραφία
---------

Γεννήθηκε το 1969 στην Αθήνα. Ο πατέρας του καταγόταν από το Γαμβριά Λυκοδήμου και η μητέρα του από τον Πύργο της Ηλείας. Προσπάθησε να σπουδάσει στην Γυμναστική Ακαδημία αλλά δεν τα κατάφερε. Για ένα εξάμηνο, διέμενε στην Νέα Υόρκη και εργαζόταν στην CBS (νυν Sony Music).

Το 2005, ο τότε Πρόεδρος της Δημοκρατίας Κάρολος Παπούλιας, του απένειμε το βραβείο του ιδρύματος προαγωγής δημοσιογραφίας Μπότση. 

Ειναι παντρεμένος με την Ισραηλινή Dana Omezguine με την οποία έχει δύο παιδιά, την Εύα και τον Γιάννη.

Δημοσιογραφική καριέρα
----------------------

Ξεκίνησε την καριέρα του, αρθρογραφόντας στην Ελευθεροτυπία και μετέπειτα στο περιοδικό Ταχυδρόμος. Αργότερα εργάστηκε στον ραδιοφωνικό σταθμό *Κανάλι 15*, όπου ανέλαβε την παραγωγή και την εκφώνηση δύο εκπομπών για την μαύρη μουσική. Έπειτα, την περίοδο 1992-1995, εργάστηκε στο Mega και αναχώρησε για το εξωτερικό.

Κάλυψε ως ελεύθερος επαγγελματίας τον πόλεμο στην Τσετσενία και τις συγκρούσεις Γεωργίας-Αμπχαζίας του 1995. Το 1996 κάλυψε τον εμφύλιο στο Ζαΐρ (σημερινή Λαϊκή Δημοκρατία του Κονγκό), ενώ το 1997 ήταν ανταποκριτής του Αθηναΐκού Πρακτορείου Ειδήσεων στην Αλβανία κατά την διάρκεια της σοβαρής πολιτικής και κοινωνικής κρίσης που προκάλεσε το οικονομικό σκάνδαλο με τις πυραμίδες (ponzi scheme).

Από εκείνη την χρονιά ξεκίνησε να συνεργάζεται με την ΕΡΤ. Ήταν πολεμικός ανταποκριτής της πρώην ΝΕΤ στα περισσότερα δελτία ειδήσεων. Από τότε έχει καλύψει όλα τα σημαντικά στρατιωτικά γεγονότα, από την Ιντιφάντα εώς την Αραβική Άνοιξη. Επίσης Παρουσίαζε μαζί με τον Φάνη Παπαθανασίου την ενημερωτική εκπομπή Κόσμος στη ΝΕΤ το Διάστημα 1999-2001

Την περίοδο του μαύρου της ΕΡΤ, συνεργαζόταν με την εφημερίδα Η Αυγή, ενώ είχε αναλάβει την διεύθυνση του κυριακάτικου της φύλλου.

Με την επαναλειτουργία της ΕΡΤ, επελέγη για την παρουσίαση του κεντρικού δελτίου ειδήσεων της ΕΡΤ1 στις 21:00, θέση την οποία ανέλαβε στις 11 Ιουνίου 2015.

Σήμερα εργάζεται ως παρουσιαστής για το κεντρικό δελτίο ειδήσεων στο Kontra Channel.

Παραπομπές
----------

1. ↑  www.press-gr.com/2010/06/blog-post\_8932.html.
2. ↑  «Βραβεία - Τιμητικές Διακρίσεις 2005».
3. ↑  Βραβεία - Τιμητικές Διακρίσεις 2005 Αρχειοθετήθηκε 2015-10-06 στο Wayback Machine. Ίδρυμα Μπότση
4. ↑  Ο Πάνος Χαρίτος στο Barikat.gr για τη Μέση Ανατολή και τις εξελίξεις στην ευρύτερη περιοχή.barikat.gr, 24 Οκτωβρίου 2014
5. ↑  Ο πολεμικός ανταποκριτής Πάνος Χαρίτος... Press-gr.com, Ιούνιος 2010
6. ↑  Πάνος Χαρίτος - Σταύρος Καπάκος το νέο δίδυμο των ειδήσεων της ΕΡΤ -ΣΥΡΙΖΑ real.gr, 4 Μαΐου 2015
Ο **Αρτέμ Πούστοβι** (ουκρανικά: Артем Пустовий‎) (γενν. 25 Ιουνίου 1992) είναι Ουκρανός επαγγελματίας καλαθοσφαιριστής, ο οποίος αγωνίζεται ως σέντερ για την ΚΜ Μούρθια.

Εκπροσωπεί την Εθνική Ουκρανίας.

Σταδιοδρομία σε συλλόγους
-------------------------

Ο Πούστοβι ξεκίνησε την επαγγελματική σταδιοδρομία του στην ΜΚ Χίμικ το 2009.

Τη σεζόν 2014-15 του Πρωταθλήματος Ουκρανίας είχε μέσο όρο 10,5 πόντους και 4,8 ριμπάουντ ανά αγώνα, με την ΜΚ Χίμικ να κερδίζει το πρωτάθλημα. Παρά την επιτυχία αυτή, ο Πούστοβι αποφάσισε να αποχωρήσει από την ομάδα και να συνεχίσει την καριέρα του στο εξωτερικό.

Στις 18 Ιουνίου 2015 υπέγραψε με την ισπανική Ομπραδόιρο ΚΑΜ.

Σε 28 παιχνίδια πρωταθλήματος τη σεζόν 2015-16, ο Ουκρανός σέντερ είχε μέσο όρο 3,9 πόντους και 2,6 ριμπάουντ ανά παιχνίδι.

Την επόμενη σεζόν 2016-17, ο Πούστοβι βελτίωσε σημαντικά τις ικανότητές του. Σε 31 αγώνες για την Ομπραδόιρο είχε μέσο όρο 9,5 πόντους και 3,4 ριμπάουντ ανά αγώνα.

Μετά από εκείνη τη σεζόν πήρε την απόφαση να επεκτείνει το συμβόλαιο με τον ισπανικό σύλλογο.

Το καλοκαίρι του 2018, υπέγραψε με την Μπαρτσελόνα.

Στις 2 Ιουλίου 2021, υπέγραψε με την ΚΜ Γκραν Κανάρια.

Στις 8 Ιουλίου 2022, η Γκραν Κανάρια αποδέσμευσε τον Πούστοβι.

Στις 17 Ιουλίου 2022, υπέγραψε με την ΚΜ Μούρθια.

Εθνική ομάδα
------------

Ο Πούστοβι έπαιξε για την Εθνική Ουκρανίας Κ20 στο Ευρωπαϊκό Πρωτάθλημα Κ20 του 2011 και του 2012.

Το 2011 είχε μέσο όρο 9,4 πόντους και 2,8 ριμπάουντ ανά αγώνα και το 2012 είχε 14,9 πόντους και 6 ριμπάουντ ανά αγώνα.

Το ντεμπούτο του για την Εθνική Ουκρανίας ανδρών πραγματοποιήθηκε το 2013 στο Ευρωμπάσκετ 2013 στη Σλοβενία. Έπαιξε επίσης στο Ευρωμπάσκετ 2015, στο Παγκόσμιο Κύπελλο του 2014, στο Ευρωμπάσκετ 2017 και στο Ευρωμπάσκετ 2022.

Η πιο επιτυχημένη επίδοση του για την Εθνική Ουκρανίας αυτή τη στιγμή θεωρείται η συμμετοχή του στο Ευρωμπάσκετ 2017. Ο Πούστοβι είχε μέσο όρο 22,5 λεπτά στο γήπεδο με 15,3 πόντους και 6,5 ριμπάουντ ανά παιχνίδι. Κατατάσσεται στην 9η θέση στη βαθμολογία δείκτη αξιολόγησης (efficiency) μεταξύ όλων των παικτών του Ευρωμπάσκετ 2017 και στην 5η θέση μεταξύ των σέντερ.

Παραπομπές
----------

1. ↑  «Obradoiro lands Artem Pustovyi» (στα αγγλικά). *Sportando*.. Ανακτήθηκε στις 2017-09-24.
2. ↑  «Gran Canaria lands Artem Pustovyi» (στα Αγγλικά). Sportando. 2 Ιουλίου 2021. Ανακτήθηκε στις 2 Ιουλίου 2021.
3. ↑  «Pustovyi, Ennis, Diop y López finalizan su etapa en el Gran Canaria». *Club Baloncesto Gran Canaria* (στα Ισπανικά). 8 Ιουλίου 2022. Ανακτήθηκε στις 8 Ιουλίου 2022.
4. ↑  «Artem Pustovyi joins UCAM Murcia» (στα Αγγλικά). Sportando. 17 Ιουλίου 2022. Ανακτήθηκε στις 7 Αυγούστου 2022.
5. ↑  «FIBA profile». fiba.com. Αρχειοθετήθηκε από το πρωτότυπο στις 23 Μαρτίου 2016. Ανακτήθηκε στις 30 Αυγούστου 2014.
6. ↑  «Artem Pustovyi - Player Profile - FIBA.basketball». *fiba.basketball*.

Εξωτερικοί σύνδεσμοι
--------------------

* Προφίλ στο acb.com (ισπανικά)
* Προφίλ στο fiba.basketball
Για τον από 1ης Ιανουαρίου 2011 Δήμαρχο Πατρέων, δείτε: Γιάννης Δημαράς (δήμαρχος).  

Ο **Γιάννης Δημαράς** του Νικολάου, είναι Έλληνας αθλητής, δημοσιογράφος και πολιτικός-πρόεδρος του Πανελλήνιου Άρματος Πολιτών.

Αθλητισμός
----------

Ξεκίνησε την καριέρα του στην καλαθοσφαίριση το 1965 από τον Αμύντα με τον οποίο κατέκτησε 7 πρωταθλήματα μικρότερων κατηγοριών. Στη συνέχεια αγωνίστηκε από το 1969 έως το 1973 στον Παναθηναϊκό με τον οποίο κατέκτησε 4 πρωταθλήματα Ελλάδος. Την περίοδο 1969-70 εργάσθηκε και ως προπονητής του Αθηναϊκού. Είναι επίσης μέλος της Εθνικής Επιτροπής Ολυμπιακών Αγώνων.

Δημοσιογραφία
-------------

Ο Γιάννης Δημαράς έχει παρουσιάσει σημαντικό έργο στη δημοσιογραφία εργαζόμενος σε εφημερίδες περιοδικά αλλά και σε μερικά από τα μεγαλύτερα τηλεοπτικά κανάλια. Οι εκπομπές που συμμετείχε, Ρεπόρτερς και Τρεις στον Αέρα βρήκαν μεγάλη ανταπόκριση στο τηλεοπτικό κοινό. Την περίοδο 1994-96 διετέλεσε μέλος της Ένωσης Συντακτών Ημερησίων Εφημερίδων Αθηνών.

Πολιτική
--------

Υπήρξε ιδρυτικό μέλος του Δημοκρατικού Κοινωνικού Κινήματος (ΔΗ.Κ.ΚΙ.) από το οποίο αποχώρησε το 2003.. Στη συνέχεια επανεντάχθηκε στο ΠΑΣΟΚ. Έχει εκλεγεί με το ΔΗΚΚΙ βουλευτής το 1996 και με το ΠΑΣΟΚ τρεις φορές (2004, 2007, 2009). Το 2006 εξελέγη δημοτικός σύμβουλος στο Δήμο Αθηναίων. Στις 6 Μαΐου του 2010 ο Πρόεδρος του ΠΑΣΟΚ Γιώργος Παπανδρέου τον διέγραψε από την Κοινοβουλευτική Ομάδα του κόμματος, επειδή αρνήθηκε να υπερψηφίσει το σχετικό σχέδιο νόμου για την Α' Δανειακή Σύμβαση δηλώνοντας «παρών».

Τον Σεπτέμβριο του 2010 ανακοίνωσε την υποψηφιότητά του στις αυτοδιοικητικές εκλογές του Νοεμβρίου του ίδιου έτους, για την περιφέρεια Αττικής επικεφαλής του συνδυασμού ΑΡΜΑ ΠΟΛΙΤΩΝ, αλλά παρότι συγκέντρωσε ποσοστό 16% αποκλείστηκε στον πρώτο γύρο καθώς κατέκτησε την τρίτη θέση, πίσω από τους υποψηφίους της ΝΔ Βασίλη Κικίλια και του ΠΑΣΟΚ Γιάννη Σγουρό (οι οποίοι συγκέντρωσαν ποσοστά 20 και 24% αντίστοιχα).

Τον Απρίλιο του 2011 ίδρυσε μαζί με το Βουλευτή Βασίλη Οικονόμου το κόμμα Πανελλήνιο Άρμα Πολιτών. Έπειτα από την εκλογική συνεργασία του κόμματος με το κόμμα των Ανεξάρτητων Ελλήνων, εκλέγεται τον Μάιο του 2012 στις Ελληνικές βουλευτικές εκλογές στην Β' Αθηνών, καθώς και στις Ελληνικές βουλευτικές εκλογές Ιουνίου 2012.

Συγγραφικό έργο
---------------

Ο Γιάννης Δημαράς έχει γράψει τα βιβλία *Εμπρός στον Έτσι που χάραξε ο τέτοιος* (1981), *Χίτλερ ζεις την ΑΕΚ οδηγείς* (1984), *Άκυρα* (1992).

Παραπομπές
----------

1. ↑  Αθλητική Ηχώ 19/5/2001[*νεκρός σύνδεσμος*]
2. ↑  in.gr - Εκτός ΔΗΚΚΙ ο Γιάννης Δημαράς - Προκαλούν θλίψη οι δηλώσεις του, απαντά το κόμμα - Ειδήσεις - Ελλάδα
3. ↑  Υποψήφιος ο ανεξάρτητος βουλευτής Γιάννης Δημαράς στην Περιφέρεια Αττικής Αρχειοθετήθηκε 2012-04-30 στο Wayback Machine. Το Βήμα, 13/09/2010
4. ↑   .  Missing or empty `|title=` (βοήθεια) |title=Αποτελέσματα εκλογών στην Περιφέρεια Αττικής, ΥΠΕΣ |accessdate=2010-11-15 |archiveurl= |archivedate=2010-10-31 |url-status=dead }}

Εξωτερικοί σύνδεσμοι
--------------------

* Προσωπική σελίδα
* basketpedya.com[*νεκρός σύνδεσμος*]
* ΑΡΜΑ ΠΟΛΙΤΩΝ
* Κοινοβουλευτικές θητείες Ι.Δημαρά
Ο **Εντοβέλικους** (*Endovélico* στα Πορτογαλικά), ήταν ένας θεός της δημόσιας υγείας και ασφάλειας της Εποχής του Σιδήρου, ο οποίος λατρευόταν στην προ-Ρωμαϊκή και Ρωμαϊκή Λουζιτανία. Μετά τη Ρωμαϊκή εισβολή, η λατρεία του εξαπλώθηκε στο μεγαλύτερο μέρος της Ρωμαϊκής Αυτοκρατορίας, αλλά πάντα ήταν περισσότερο δημοφιλής στις Ρωμαϊκές επαρχίες της Λουζιτανίας (που κάλυπτε μέρος της σημερινής Πορτογαλίας) και της Βαιτικής (στην Νότια Ισπανία). Θεωρείται έτσι μέρος της Ρωμαϊκής μυθολογίας και της σχετιζόμενης Λουζιτανικής μυθολογίας.

Ο Εντοβέλικους έχει ένα ναό στο *São Miguel da Mota* στο Αλεντέχο της Πορτογαλίας και υπάρχουν διάφορες επιγραφές αφιερωμένες σ'αυτόν στο *Museu Etnológico de Lisboa* (το Εθνολογικό Μουσείο της Λισαβώνας). Η λατρεία του Εντoβέλικους διατηρήθηκε μέχρι τον 5ο αιώνα, όταν άρχισε να εξαπλώνεται στην περιοχή ο Χριστιανισμός.

Δυνάμεις
--------

Ο Εντοβέλικους ήταν υπέρτατος ηλιακός θεράπων θεός, και επομένως θεός της Ιατρικής. Μερικοί υποπτεύονται πως ήταν επίσης ένας θεός που έφερε διάφορα πρόσωπα, ένα εκ των οποίων μπορεί να ήταν "υποχθόνιο", αφού όλοι οι ηλιακοί θεοί πήγαιναν στους υποχθόνιους και επέστρεφαν με θεραπευτική δύναμη.

Μετά την περαίωση κάποιων τελετουργικών, αν ένα πρόσωπο ή ιερέας κοιμόταν στο ιερό του, ο Εντοβέλικους θα τους μιλούσε στα όνειρά τους και μπορεί ακόμη και να τους αποκάλυπτε πράγματα για το μέλλον τους ή να τους προσέφερε συμβουλές.

Ο Εντοβέλικους προστάτευε επίσης τις πόλεις ή περιοχές που τον τιμούσαν. Τα επίθετα που έχουν δοθεί στον Εντοβέλικους είναι *deus, sanctus, prarsentissimus* και *preaestantissimus*. Κάποιοι αναθηματικοί βωμοί δεικνύουν πως ο θεός ενέπνευσε την αρχική αντίσταση των Λουζιτανών στους Ρωμαίους.

Όνομα
-----

Τον 19ο αιώνα ο António da Visitação Freire ταξινόμησε το όνομα "Εντοβέλικους" ως μεικτό Κέλτικο και Φοινικικό όνομα, προσαρμοσμένο στην Ρωμαϊκή γλώσσα. Σύμφωνα με τη θεωρία αυτή η ρίζα *End-* προέρχεται από τις Κελτικές γλώσσες, το *Bel* (ή *Vel-*) από τα Φοινικικά σημαίνοντας Κύριος και το *-Cus* συνηθισμένη κατάληξη λέξεων στα Λατινικά. Ο Πορτογάλος εθνογράφος Χοσέ Λέιτε ντε Βασκοντσέλος (José Leite de Vasconcelos) πίστευε πως η λέξη *Endovellicus* ήταν αρχικά Κέλτικη, ως *Andevellicos*, με τη σημασία "πολύ καλός".

Παραπομπές
----------

* Loução, Paulo Alexandre: *Portugal, Terra de Mistérios* Ésquilo, 2000 (τρίτη έκδοση ISBN 972-8605-04-8).

Εξωτερικοί σύνδεσμοι
--------------------

* Νέος Παγανιστικός διαλογισμός για τον Μυστήριο Εντοβέλικους (Πορτογαλικά)
* Το πρόσωπο και σώμα του Εντοβέλικους

Βλέπε επίσης
------------

* Λουζιτανική μυθολογία

  


|  |  |  |  |
| --- | --- | --- | --- |
| 

| π • σ • ε
Λουζιτανική μυθολογία |
| --- |
|  |
| 
**>>** Εντοβέλικους · Αταετζίνα · Ρουνοσοτσέσιους · Άρες Λουζιτάνι · Μπορμανίκο · Ντουμπερντίκους · Νάμπια · Τονγκοεναμπιάγκους · Τρεμπαρούνα · Μπαντόνγκα · Τουριάκους**Τούι** **>>** Καριότσεκους**Κέλτες** **>>** Ναντοσβέλτα · Σουτσέλους |

 |
Ο **Βασίλης Μουλόπουλος** (1946-2018) ήταν Έλληνας δημοσιογράφος και βουλευτής εκλεγμένος με τον ΣΥΡΙΖΑ.

Βιογραφία
---------

Γεννήθηκε το 1946 στην Αθήνα και σπούδασε Δημοσιογραφία και Οικονομικά στο Πανεπιστήμιο της Ρώμης. Εργάστηκε στην εφημερίδα «Lotta Continua».

Κατα τη διάρκεια της δικτατορίας ανέπτυξε αντιδικτατορική δράση και του αφαιρέθηκε το διαβατήριο. Επέστρεψε στην Ελλάδα το 1981 και εργάστηκε στην εφημερίδα «Εξόρμηση» έως το 1985. Στη συνέχεια, εργάστηκε στο «Βήμα», όπου έγινε αρχισυντάκτης. Από το 2008 ως το 2009 ήταν πρόεδρος της ΠΟΕΣΥ.

Στις εκλογές του Οκτωβρίου του 2009 εξελέγη βουλευτής επικρατείας με τον ΣΥΡΙΖΑ. Ήταν υποψήφιος στις εκλογές του Μαΐου και του Ιουνίου του 2012 στην Α' Αθηνών, ωστόσο δεν εξελέγη. Επίσης, στις εκλογές του 2012 ήταν επικεφαλής στο Γραφείο Τύπου του ΣΥΡΙΖΑ.

Από το 2013 έως το 2017 ήταν πρόεδρος του Διοικητικού Συμβουλίου της Αυγής, ενώ είχε διατελέσει και πρόεδρος του ΔΣ της Left Media στο Κόκκινο.

Απεβίωσε στις 8 Μαρτίου του 2018 σε ηλικία 71 ετών.

Παραπομπές
----------

1. ↑  «Συλλυπητήριο Μήνυμα του Γραφείου Τύπου του ΣΥΡΙΖΑ για τον θάνατο του Βασίλη Μουλόπουλου». Ανακτήθηκε στις 11 Μαρτίου 2018.
2. ↑  «Έφυγε από τη ζωή ο Βασίλης Μουλόπουλος». Ανακτήθηκε στις 11 Μαρτίου 2018.
3. ↑  «Η ΠΟΕΣΥ αποχαιρετά τον Βασίλη Μουλόπουλο». Ανακτήθηκε στις 11 Μαρτίου 2018.
4. ↑  «Μουλόπουλος Διουσίου Βασίλειος». Ανακτήθηκε στις 11 Μαρτίου 2018.
5. ↑  «ΥΠΟΨΗΦΙΟΙ ΒΟΥΛΕΥΤΕΣ ΣΥΡΙΖΑ - εκλογές 6ης Μαϊου 2012». Ανακτήθηκε στις 11 Μαρτίου 2018.
6. ↑  «Πέθανε ο δημοσιογράφος Βασίλης Μουλόπουλος moulopoulos.jpg». Αρχειοθετήθηκε από το πρωτότυπο στις 10 Μαρτίου 2018. Ανακτήθηκε στις 11 Μαρτίου 2018.
7. ↑  «Πέθανε ο δημοσιογράφος Βασίλης Μουλόπουλος». Ανακτήθηκε στις 11 Μαρτίου 2018.
Ο **Λουκάς Μπέλλος** γεννήθηκε στο Στείρι Βοιωτίας  στις 7 Φεβρουαρίου 1958, είναι Έλληνας παλαίμαχος πρώην διεθνής ποδοσφαιριστής, τριταθλητής Β΄Εθνικής, από τους μεγαλύτερους σκόρερ των ελληνικών πρωταθλημάτων.

Ξεκίνησε τον αθλητισμό από την ομάδα του Αθλητικού Ομίλου Στειρίου και το 1975 μεταγράφηκε στον Λεβαδειακό, στον οποίο παρέμεινε καθόλη τη διάρκεια της 12ετούς επαγγελματικής του καριέρας.

Το 1975 κλήθηκε στην Εθνική Ομάδα των Ελπίδων.

Προωθήθηκε στην πρώτη ομάδα του Λεβαδειακού την περίοδο 1977-78 και σταδιακά εξελίχθηκε σε σπουδαίο σκόρερ, αγωνιζόμενος στη θέση του σέντερ-φορ.

Κατέκτησε την άνοδο στην Α΄Εθνική το 1987, καθώς η ομάδα του σημείωσε πολλές νίκες από δικά του τέρματα σε καθοριστικούς αγώνες

Στη μεγάλη κατηγορία έπαιξε σε 26 επίσημους αγώνες πρωταθλήματος της διετίας 1988-1989, επιτυγχάνοντας και ένα τέρμα.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Διεθνής στατιστική ιστοσελίδα για το ποδόσφαιρο
* Το ηλεκτρονικό αρχείο της "Αθλητικής Ηχούς"

Παραπομπές
----------

1. ↑  Φύλλα "Αθλητικής Ηχούς" της 4 Νοεμβρίου 1975, σελ. 5 και 21 Ιανουαρίου 1976, σελ. 1
2. ↑  Φύλλο "Αθλητικής Φωνής", της 2 Φεβρουαρίου 1987:"*Εκπληκτικός ο Λεβαδειακός, πέρασε κι από το Αιγάλεω. Νίκησε 1-0 και καλπάζει για την άνοδο*"[*νεκρός σύνδεσμος*]
Η **Ελένη Κούρκουλα** (3 Δεκεμβρίου 1958) είναι Ελληνίδα πολιτικός και ηθοποιός.

Βιογραφικά στοιχεία
-------------------

Γεννήθηκε στην Αθήνα στις 3 Δεκεμβρίου του 1958 και είναι κόρη του Κωνσταντίνου Κούρκουλα, γενικού γραμματέα υπουργείου Παιδείας και Θρησκευμάτων επί Χούντας. Θεία της, αδελφή της μητέρας της, ήταν η Δήμητρα Μερτικοπούλου, σύζυγος του Θεόδωρου Μερτικόπουλου. Έλκει την καταγωγή της από την Αχαΐα.

Η Ελένη Κούρκουλα είναι απόφοιτος του Αρσακείου Ψυχικού. Ως μαθήτρια τότε, στην διάρκεια της Δικτατορίας, είχε συμμετάσχει στην οργάνωση νεολαίας «ΕΚΟΝ Ρήγας Φεραίος». Σπούδασε δημοσιογραφία στο Παρίσι (École Francaise des Attachés de Presse), ενώ είναι απόφοιτος και της Δραματικής Σχολής Αθηνών του Γιώργου Θεοδοσιάδη. Γνωρίζει αγγλικά και γαλλικά. Αρχικά εργάστηκε ως δημοσιογράφος στην Καθημερινή, υπό τη διεύθυνση της Ελένης Βλάχου και στο περιοδικό Αντί, υπό τον Θεόδωρο Πάγκαλο.

Συνεργάστηκε με μερικούς από τους σημαντικότερους ηθοποιούς και σκηνοθέτες στο θέατρο και την τηλεόραση. Στο ευρύ κοινό έγινε γνωστή με το ρόλο της «Σελήνης»(1991-1993) στη Λάμψη, του Νίκου Φώσκολου και το ρόλο της "Αγάπης Θεοχάρη"(1993-1995) στη σειρα "Καλημερα Ζωη", επισης του Ν.Φωσκολου. Μάλιστα δημιούργησε και δικό της θίασο το 1992, τον οποίο διατήρησε για έξι έτη. 

Ανέβασε έργα κλασσικού ρεπερτορίου όπως: «Το ημερολόγιο της Άννα Φρανκ» με τον Δημήτρη Παπαμιχαήλ, «Καληνύχτα Μαργαρίτα» με τον Κ. Ρηγόπουλο, «Ψηλά από τη γέφυρα» με τον Νίκο Κούρκουλο κ.ά.

Στον κινηματογράφο, έχει συμμετάσχει στην ταινία Άγγελος (1982) του Γιώργου Κατακουζηνού, στο ρόλο της αδελφής του Άγγελου.

Στις εκλογές του 2000 εξελέγη βουλευτής Β΄Αθηνών με το ΠΑΣΟΚ. Μάλιστα έλαβε την 4η θέση με 64.507 ψήφους. Ο πρωθυπουργός Κωνσταντίνος Σημίτης στις 24 Οκτωβρίου του 2001 της ανέθεσε την θέση της υφυπουργού της Εθνικής Παιδείας και των Θρησκευμάτων, με αρμοδιότητα το πρόγραμμα «Ολυμπιακή Παιδεία» καθώς και την Γενική Γραμματεία Νέας Γενιάς. Η Ελένη Κούρκουλα εξελέγη βουλευτής Β΄ Αθηνών και στις εθνικές εκλογές του 2004. Στην Βουλή διετέλεσε μέλος των επιτροπών Μορφωτικών Υποθέσεων και Ισότητας και Δικαιωμάτων του Ανθρώπου. Παραιτήθηκε από το αξίωμά της στις 17 Απριλίου 2007, γνωστοποιώντας παράλληλα την πρόθεσή της να μην συμμετάσχει ενεργά στην επόμενη εκλογική αναμέτρηση .

Η Ελένη Κούρκουλα έχει κάνει δύο γάμους που δεν ευδοκίμησαν. Ο πρώτος με τον σκηνοθέτη Διαγόρα Χρονόπουλο και ο δεύτερος με τον Διονύσιο Παναγιωτάκη, παραγωγό τηλεοπτκών προγραμμάτων και ιδιοκτήτη του τηλεοπτικού σταθμού της Αττικής Action 24.

Εξωτερικοί σύνδεσμοι
--------------------

* Ιστότοπος της Ελένης Κούρκουλα
* Βουλή[*νεκρός σύνδεσμος*]

Σημειώσεις
----------

1. ↑  «www.in.gr». Αρχειοθετήθηκε από το πρωτότυπο στις 19 Απριλίου 2007. Ανακτήθηκε στις 18 Απριλίου 2007.
2. ↑  "Ελένη Κούρκουλα – Διονύσης Παναγιωτάκης: Βγήκε το διαζύγιο", iciao.gr 29.12.2020
Ο **Φώτης Μαστιχιάδης** (Αϊβαλί 1913 - Αθήνα 17 Αυγούστου 1997) υπήρξε Έλληνας χαράκτης, σκιτσογράφος και σκακιστής.

Βιογραφικό
----------

Γεννήθηκε το 1913 στο Αϊβαλί και μετά τη Μικρασιατική Καταστροφή κατέφυγε στη Θεσσαλονίκη. Δάσκαλός του στο σχέδιο υπήρξε ο Φώτης Κόντογλου. Εργάστηκε ως σκιτσογράφος και σχεδιαστής σε αρκετά έντυπα της Θεσσαλονίκης και της Αθήνας, ως εικονογράφος βιβλίων, σχεδιαστής για μακέτες, αφίσες κλπ ενώ υπήρξε και σημαντικός χαράκτης με ιδιαίτερες ικανότητες κυρίως στην οξυγραφία. Από το 1983 δίδαξε χαρακτική στη ΝΕΛΕ Παλαιού Φαλήρου και συμμετείχε σε περίπου πενήντα συλλογικές και ατομικές εκθέσεις στην Ελλάδα και στο εξωτερικό. Υπήρξε μέλος του ΕΕΤΕ και ένα από τα ιδρυτικά μέλη της Ένωσης Ελλήνων Χαρακτών.

Παράλληλα ασχολιόταν ενεργά από το 1937 με το σκάκι. Το 1949 αναδείχτηκε πρωταθλητής Ελλάδας και συμμετείχε στις Σκακιστικές Ολυμπιάδες των ετών 1950, 1952 και 1956 ενώ υπήρξε μέλος της Διεθνούς Σκακιστικής Ομοσπονδίας.

Παραπομπές
----------

1. 1 2  *chessgames.com*. www.chessgames.com.
2. ↑  «+ ΦΩΤΗΣ ΜΑΣΤΙΧΙΑΔΗΣ (1913 - 1997)». Αρχειοθετήθηκε από το πρωτότυπο στις 27 Οκτωβρίου 2014. Ανακτήθηκε στις 28 Απριλίου 2015.
3. ↑  Βασίλης Χάρος, Μια βιογραφία ( 1938 - 2000 ), εκδοτικός οίκος Αγγελάκη, Αθήνα 2013, σ. 210.
4. ↑  «ΑΤΟΜΙΚΟ ΠΡΩΤΑΘΛΗΜΑ ΕΛΛΑΔΑΣ». Αρχειοθετήθηκε από το πρωτότυπο στις 8 Οκτωβρίου 2003. Ανακτήθηκε στις 8 Οκτωβρίου 2003.
5. ↑  Μαστιχιάδης Φώτης :: Βιογραφικό[*νεκρός σύνδεσμος*]
Ο **Αλμπαντέ Αμπουμπά**  (Albadé Abouba) είναι πολιτικός του Νίγηρα, προσωρινός πρωθυπουργός το 2009. Έγινε επίσης υπουργός εσωτερικών, δημόσιας τάξης και αποκέντρωσης, καθώς επίσης και γενικός γραμματέας του Εθνικού Κινήματος για την Ανάπτυξη της Κοινωνίας (MNSD-Nassara).

Προφίλ
------

Ο Αμπουμπά ανήκει στη φυλή Φουλά Μπορόρο Γουοντααμπέ από την περιοχή του Κάο, στην περιφέρεια Τσιν-Ταμπαραντέν. Έχει υπηρετήσει ως υποέπαρχος της επαρχίας Αρλίτ, στο διαμέρισμα Ταχούα Διορίστηκε υπουργός εσωτερικών από τον πρόεδρο Μαμαντού Ταντζά στις 8 Νοεμβρίου 2002. Το Δεκέμβριο του 2004 έμεινε εκτός χαρτοφυλακίου εξαιτίας του γεγονότος ότι ήδη ήταν άλλοι δύο υπουργοί από το ίδιο διαμέρισμα με τον Ουμαρού. Έτσι ο Ουμαρού έγινε σύμβουλος του προέδρου, με βαθμό υπουργού. Εν συνεχεία ο Αμπουμπά διορίστηκε ξανά υπουργός την 1η Μαρτίου του 2007 και στις 9 Ιουνίου του 2007, στην κυβέρνηση του πρωθυπουργού Σεϊνί Ουμαρού, προήχθη στο αξίωμα του υπουργού προεδρίας για εσωτερικά ζητήματα, για τη δημόσια τάξη και για την αποκέντρωση.

Μετά την παραίτηση του Ουμαρού από την πρωθυπουργία στις 23 Σεπτεμβρίου του 2009, για να είναι υποψήφιος στις εκλογές για κοινοβούλιο του Οκτωβρίου, ο Αμπουμπά διορίστηκε αντικαταστάτης του. Έγινε προσωρινά πρωθυπουργός την ίδια ημέρα.

Στις 2 Οκτωβρίου του 2009 τον διαδέχθηκε στην πρωθυπουργία ο Αλί Μπαντζό Γκαματιέ.

Παραπομπές
----------

1. 1 2  "Gouvernement du 1er mars 2007 : Iniquité et part du lion du MNSD" Αρχειοθετήθηκε 2007-05-27 at Archive.is, *Roue de l'Histoire*, n° 342, 7 Μαρτίου 2007 (Tamtaminfo.com) (Γαλλικά).
2. ↑  "GOUVERNEMENTS DE LA TRANSITION DE TANDJA MAMADOU" Αρχειοθετήθηκε 2007-09-27 στο Wayback Machine. Προεδρία του Νίγηρα (Γαλλικά).
3. 1 2  Κατάλογος υπουργικού συμβουλίου του Νίγηρα Αρχειοθετήθηκε 2007-11-09 στο Wayback Machine. izf.net (Γαλλικά).
4. ↑  "Niger premier resigns ahead of elections", AFP, 24 Σεπτεμβρίου 2009.
Ο **Νίκος Τουλίκας** είναι Έλληνας Παγκόσμιος Πρωταθλητής στίβου ΑμεΑ και Παγκόσμιος Πρωταθλητής στο Σκι Αντοχής ΑμεΑ. Γεννήθηκε στις 3 Σεπτεμβρίου 1995 στο Νησί Ημαθίας. Η πρώτη του επαφή με τον αθλητισμό ήταν το 2012, όταν ξεκίνησε να προπονείται με το Προπονητικό Πρόγραμμα των Χειμερινών Αθλημάτων των Special Olympics Hellas στο σκι αντοχής.Το 2013 συμμετείχε στους Παγκόσμιους αγώνες Special Olympics στην Pyongyang της Νότιας Κορέας και κατέκτησε 3 μετάλλια. Στη συνέχεια ασχολήθηκε με τους δρόμους αντοχής στα 5 και 10 χλμ. Τον Αύγουστο του 2015 συμμετείχε στους Special Olympics World Summer Games στην Αμερική όπου κατάφερε να κερδίσει το χρυσό μετάλλιο στα 5 χιλιόμετρα με χρόνο 23.48 λεπτά. Το 2016 έκανε την πρώτη του εμφάνιση στο Πανελλήνιο Πρωτάθλημα Στίβου ΑμεΑ ΟΠΑΠ και αναδείχθηκε πανελληνιονίκης στα 5 χιλιόμετρα με χρόνο 21,55 λεπτά. Επιπλέον, την ίδια χρονιά ήταν ένας από τους λαμπαδηδρόμους στο ταξίδι της ολυμπιακής φλόγας επί ελληνικού εδάφους για τους Ολυμπιακούς Αγώνες του Ρίο 2016.
Τον Μάρτιο του 2017 ήταν ο πρώτος λαμπαδηδρόμος της φλόγας για τους χειμερινούς αγώνες Special Olympics World Winter Games στην Αυστρία. Σε αυτή τη διοργάνωση κατάφερε να κερδίσει την πρώτη θέση στα 2.500 μέτρα σκι αντοχής και τη δεύτερη θέση στα 1.500 μέτρα. Το καλοκαίρι του ίδιου έτους στη συμμετοχή του στο Πανελλήνιο Πρωτάθλημα Στίβου ΑμεΑ κατέκτησε την πρώτη θέση ξανά στα 5 χιλιόμετρα και την πρώτη θέση στα 10 χιλιόμετρα με χρόνο 44,16 καταρρίπτοντας το μέχρι τότε πανελλήνιο ρεκόρ που κρατούσε 12 χρόνια. Στο Πανελλήνιο Πρωτάθλημα Στίβου ΑμεΑ 2020 κατέκτησε για ακόμα μια φορά την πρώτη θέση στα 10 χιλιόμετρα και την δεύτερη θέση στα 5 χιλιόμετρα. Το 2021 συμμετείχε στο Πανελλήνιο Πρωτάθλημα Στίβου ΑμεΑ το οποίο διοργανώθηκε για πρώτη φορά στο Καυτανζόγλειο Στάδιο της Θεσσαλονίκης, εκεί κατόρθωσε για ακόμα μια φορά να βγει πρώτος στα 10 χλμ και να υπερασπιστεί τον τίτλο που κατέχει εδώ και αρκετά χρόνια. Το καλοκαίρι του 2022 συμμετείχε στο αγώνισμα των 10 χιλιομέτρων στο Πανελλήνιο Πρωτάθλημα Στίβου για αθλητές και αθλήτριες με αναπηρία καταφέρνοντας ξανά να κατακτήσει την πρώτη θέση.
Στο Πανελλήνιο Πρωτάθλημα Στίβου ΑμεΑ 2023 κέρδισε τρία χρυσά μετάλλια στα 1.500 μέτρα,5 και 10 χιλιόμετρα.

```
Ανήκει στην κατηγορία Τ20 (αυτισμός) όταν συμμετέχει στα αγωνίσματα 5 και 10 χιλιομέτρων σε εγχώριες και Παγκόσμιες διοργανώσεις. Ο Νίκος είναι ,επίσης, εθελοντής δότης μυελού των οστών στο Σύλλογο Όραμα Ελπίδας. Μητέρα του είναι η Έφη Καραγιάννη, πρόεδρος του αθλητικού σωματείου ΑμεΑ  "Αιγές Βεργίνα" που δραστηριοποιείται στην ευρύτερη περιοχή της Ημαθίας.
```

  


| Πίνακας Μεταλλίων  | Σκι Αντοχής | Σκι

Αντοχής | 5 Χιλιόμετρα |
| --- | --- | --- | --- |
| Special Olympics World Winter Games 2013 | Ασημένιο | Χάλκινο |  |
| Special Olympics World Summer Games 2015 |  |  | Χρυσό |
| Special Olympics World Winter Games 2017 | Χρυσό | Ασημένιο |  |

Παραπομπές
----------

1. ↑  «GreekAthletics το Νέο Portal του Στίβου - GreekAthletics». *greekathletics.gr*. Ανακτήθηκε στις 30 Μαρτίου 2020.
2. ↑  «special-olympics-supplement-undated-2-pp». *Human Rights Documents online*. Ανακτήθηκε στις 17 Μαρτίου 2020.
Το **Σαιντ Άλμπερτ** (αγγλικά: St. Albert) είναι πόλη στην Αλμπέρτα του Καναδά, επί του ποταμού Στέρτζον βορειοδυτικά της πόλης του Έντμοντον. Αρχικά εποικίστηκε από την κοινότητα Μετίς και πλέον είναι η δεύτερη μεγαλύτερη πόλη στη μητροπολιτική περιοχή του Έντμοντον. Το Σαιντ Άλμπερτ έλαβε για πρώτη φορά καθεστώς πόλεως το 1904 και από το 1906 συνδέθηκε με τον Καναδικό Βόρειο Σιδηρόδρομο. Αρχικά διαχωριζόταν από το Έντμοντον από πολλά χιλιόμετρα γεωργικών εκτάσεων, όμως η επέκταση των ορίων της πόλης του Έντμοντον τη δεκαετία του 1980 τοποθέτησε το Σαιντ Άλμπερτ παραπλεύρως της μεγαλύτερης αυτής πόλης προς τη νότια και ανατολική πλευρά του Σαιντ Άλμπερτ.

Παραπομπές
----------

1. ↑  «Population and dwelling counts, for Canada, provinces and territories, and census subdivisions (municipalities), 2016 and 2011 censuses – 100% data». 20  Φεβρουαρίου 2019.
2. ↑  *Canada 2021 Census*.
3. ↑  Edmonton Bulletin, September 27, 1906.

Εξωτερικοί σύνδεσμοι
--------------------

* Πολυμέσα σχετικά με το θέμα  St. Albert, Alberta στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 131271573

 |

 |
Η **Αλ-Φαϊχά ΦΚ** (αραβικά: نادي الفيحاء السعودي‎) είναι επαγγελματικός ποδοσφαιρικός σύλλογο που εδρεύει στην Al Majma'ah και συμμετέχει στο Πρωτάθλημα Σαουδικής Αραβίας, την κορυφαία κατηγορία της χώρας. Ιδρύθηκε το 1954. 

Τα χρώματα της Αλ-Φαϊχά είναι το πορτοκαλί και το μπλε, εξ ου και το ψευδώνυμο «*Al-Burtuqali*» (*οι Πορτοκαλί*). Ο σύλλογος έχει κερδίσει μία φορά τη Δεύτερη Κατηγορία της Σαουδικής Αραβίας, τη σεζόν 2013-14, και τερμάτισε στη δεύτερη θέση το 2003-04. Στις 29 Απριλίου 2017, η Αλ-Φαϊχά κέρδισε την πρώτη της άνοδο στην Pro League και στις 5 Μαΐου 2017 κέρδισε τον πρώτο της τίτλο στην Πρώτη Κατηγορία.

Ο σύλλογος παίζει τους εντός έδρας αγώνες στο Αλ Μαζμά'α Σπορτς Σίτι στην Αλ Μαζμά'α, όπου μοιράζεται το γήπεδο με τους τοπικούς αντιπάλους της, Αλ-Φαϊσαλί ΦΚ και Αλ Μουζαζάλ.

Ιστορία
-------

Η Αλ-Φαϊχά ιδρύθηκε το 1954 στην Αλ Μαζμά'α και καταχωρήθηκε επισήμως στις 15 Αυγούστου 1966. Ο σύλλογος είναι ένας από τους παλαιότερους της χώρας και ο παλαιότερος σύλλογος στην Αλ Μαζμά'α. Η Αλ-Φαϊχά προέκυψε από μία συγχώνευση δύο διαφορετικών συλλόγων, της *Minikh* και της *Al-Fayha*, οι οποίοι συνενώθηκαν για να γίνουν ο μοναδικός εκπρόσωπος της Αλ Μαζμά'α. 

Από τη σύσταση του συλλόγου, η Αλ-Φαϊχά διαδραμάτισε συνεχή ρόλο στην υπηρεσία της νεολαίας στην Al-Majma'ah. Θεωρείται ένα από τους πιο ενεργούς και διαδραστικούς συλλόγους στην πόλη, που συχνά λειτουργεί ως ασφαλές καταφύγιο για τη νεολαία.

Η Αλ-Φαϊχά κέρδισε την πρώτη της άνοδο στην Πρώτη Κατηγορία τη σεζόν 2003-04, όταν τερμάτισε στη δεύτερη θέση της Δεύτερης Κατηγορίας. Πέρασε 4 διαδοχικές σεζόν στην Πρώτη Κατηγορία, πριν υποβιβαστεί στο τέλος της σεζόν 2007-08. Στη συνέχεια, προβιβάστηκε ξανά κατά την περίοδο 2013-14, όταν κέρδισε τον τίτλο της Δεύτερης Κατηγορίας. Στις 29 Απριλίου 2017, κέρδισε την πρώτη της άνοδο στην Pro League και στις 5 Μαΐου 2017 κέρδισε τον πρώτο τίτλο στην Πρώτη Κατηγορία.

Διακρίσεις
----------

**Πρώτη Κατηγορία**

* **Νικητές (1)** : 2016-17
* 2η θέση (1): 2020-21

**Δεύτερη Κατηγορία**

* **Νικητές (1)** : 2013-14
* 2η θέση (1): 2003-04

**Κύπελλο**

* **Νικητές (1)** : 2021-22

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 27 Μαρτίου 2019. Ανακτήθηκε στις 27 Μαρτίου 2019.
2. ↑
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 31 Μαρτίου 2019. Ανακτήθηκε στις 27 Μαρτίου 2019.
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 27 Μαρτίου 2019. Ανακτήθηκε στις 27 Μαρτίου 2019.

Εξωτερικοί σύνδεσμοι
--------------------

* Επίσημος ιστότοπος
* Επίσημο Twitter
Το **Mal du départ** είναι ποίημα του Νίκου Καββαδία από την ποιητική συλλογή *Μαραμπού* που εκδόθηκε για πρώτη φορά το 1933. Μελοποιήθηκε από τον Γιάννη Σπανό το 1975. Τραγουδήθηκε από τον Κώστα Καράλη και έκτοτε από πολλούς άλλους ερμηνευτές. Περιέχεται σε μετάφραση σε επιλεγμένη συλλογή ποιημάτων του Καββαδία στα αγγλικά και παρουσιάζεται επίσης σε κείμενο για τον Καββαδία το 1996 στα αγγλικά.

Ο γαλλικός τίτλος του ποιήματος «Mal du départ» μεταφράζεται σε «Πόνος της φυγής». Το ποίημα είναι αφιερωμένο στην αδελφή του ποιητή, τη Ζένια και αρχίζει με την πολύ γνωστή στροφή «Θὰ μείνω πάντα ἰδανικὸς κι ἀνάξιος ἐραστὴς...». Αναφέρεται σε κάποιον λογιστή που ενώ στα νιάτα του ήθελε να ταξιδεύσει, να μπαρκάρει στα καράβια, και μιλά πάντα για ταξίδια και μέρη μακρινά, λυπάται ότι θα πεθάνει χωρίς ποτέ να έχει ταξιδεύσει. 

Η ποίησή του χαρακτηρίστηκε «ποίηση των αναχωρήσεων που πολλές φορές δεν πραγματοποιούνται» και θεωρούνται «στίχοι ενός αταξίδευτου που ʼγιναν το πασίγνωστο λάιτ-μοτίβ πολλών ηλικιών»

Το ποίημα έχει γίνει αντικείμενο πανεπιστημιακής μελέτης στη Γαλλία και το 2004 αναφέρεται ότι διδασκόταν στην πρώτη Λυκείου στα Τεχνικά Λύκεια και στη δευτέρα Λυκείου στα Γενικά Λύκεια στη Σύγχρονη Φιλολογία

Αναφορές
--------

1. ↑  Wireless Operator: Selected Poems of Nikos Kavvadi︠as, Nikos Kavvadias, London Magazine Editions, 1998, σελ. 28
2. ↑  London Magazine, Volume 36, John Lehmann, Alan Ross, London magazine, 1996
3. ↑  Mal du départ, Νίκος Δήμου, ιστολόγιο, 12 Ιανουαρίο 2006
4. ↑  Νίκος Καββαδίας, 100 χρόνια από τη γέννησή του Αρχειοθετήθηκε 2013-10-26 στο Wayback Machine. ΕΚΕΒΙ, Κριτικές (αποσπάσματα)  

χαρακτηρισμοί από τις κριτικές:  

Μ. Σπιέρος (Ν. Κάλας), «Μαραμπού», Νέοι Πρωτοπόροι, τ. 8-9 (Αύγουστος-Σεπτέμβριος 1933), σσ. 279-280  

Γεράσιμος Λυκιαρδόπουλος, Μύθος και ποιητική του «ταξιδιού». Νίκος Καββαδίας και άλλοι, Έρασμος, Αθήνα 1990, σσ. 46-47
5. ↑  «Le "Mal du départ": Voyage et sentiment de culpabilité dans l'oeuvre de Nikos Kavvadias», Marie Eleoussa Tsekoura, Thèses en préparation à Paris 4, dans le cadre de Mondes antiques et médiévaux depuis le 07-07-2011
6. ↑  Valoriser l’enseignement/apprentissage du F.L.E. par la réalisation des projets interdisciplinaires (FLE, littérature grecque contemporaine, orientation professionnelle, informatique) Αρχειοθετήθηκε 2019-11-26 στο Wayback Machine. Kyriaki Karamanou-Kelidou, 5e Congrès Panhellénique des Professeurs de Français, Etats Généraux de la Francophonie, Athènes 2004, Actes, σελ. 367
Ο **Γρηγόρης Κασιμάτης** (1922 - 2004) ήταν Έλληνας δικηγόρος και πολιτικός, αντιπρόεδρος της Ένωσης Δημοκρατικών Δικηγόρων Ελλάδος, και ιδρυτικό στέλεχος του ΠΑΚ και του ΠΑΣΟΚ. Διετέλεσε βουλευτής ΠΑΣΟΚ Α΄ Πειραιώς και Νήσων, και γενικός γραμματέας στα υπουργεία Εθνικής Οικονομίας και Μεταφορών και Επικοινωνιών. Είναι κυρίως γνωστός για τις μηνύσεις που υπέβαλε κατά των πρωταιτίων της χούντας των συνταγματαρχών μαζί με άλλους δικηγόρους (Αλέξανδρος Λυκουρέζος, Ευάγγελος Γιαννόπουλος, Φοίβος Κούτσικας κ.ά.) που οδήγησαν σε μακρόχρονες ποινές φυλάκισης για τους πραξικοπηματίες.

Αδελφός του είναι ο Χαράλαμπος Κασιμάτης, αντιστράτηγος του ελληνικού Στρατού Ξηράς, που διετέλεσε υπασπιστής του Ανδρέα Παπανδρέου και διευθυντής του 2ου Γραφείου του ΓΕΣ, και πρώτος εξάδελφός του ο Γεώργιος Κασιμάτης, καθηγητής Συνταγματικού Δικαίου και διευθυντής του Νομικού Γραφείου του Ανδρέα Παπανδρέου.

Η ζωή του
---------

Γεννήθηκε το 1922 στα Κύθηρα. Σπούδασε νομικά στην Αθήνα και άσκησε τη δικηγορία στον Πειραιά και την Αθήνα. Κατά τη διάρκεια της ναζιστικής Κατοχής, έλαβε μέρος στην Εθνική Αντίσταση ως μέλος του ΕΑΜ και της ΕΠΟΝ.

Υπήρξε συνιδρυτικό μέλος της Ένωσης Δημοκρατικών Δικηγόρων Ελλάδος, μαζί με δικηγόρους που μετέπειτα πρωταγωνίστησαν στην πολιτική και κοινωνική ζωή της χώρας, όπως ο Ευάγγελος Γιαννόπουλος, ο Νικηφόρος Μανδηλαράς, ο Ευστάθιος Αλεξανδρής κ.α. Επί σειρά ετών ήταν αντιπρόεδρος της Ένωσης με πρόεδρο τον Γιαννόπουλο.

Ως μέλος του ΠΑΚ, συνελήφθη το 1970, βασανίστηκε στο ΕΑΤ-ΕΣΑ και καταδικάστηκε από Στρατοδικείο σε 3 χρόνια φυλακή, ποινή που εξέτισε στις φυλακές Κορυδαλλού. Αμέσως μετά την αποκατάσταση της δημοκρατίας, μαζί με άλλους δικηγόρους ήταν εισηγητής και συντάκτης μηνύσεων βάση των οποίων διώχθηκαν και καταδικάστηκαν σε πολυετή φυλάκιση οι πρωταίτιοι της χούντας.

Διετέλεσε βουλευτής ΠΑΣΟΚ Α΄ Πειραιώς από το 1977 έως το 1981. Από τον Ιούλιο του 1982 έως τον Μάιο του 1985 διετέλεσε γενικός γραμματέας του υπουργείου Εθνικής Οικονομίας. Επίσης κατά το ίδιο χρονικό διάστημα διετέλεσε πρόεδρος της Γνωμοδοτικής Επιτροπής των Αναπτυξιακών Νόμων για τις ιδιωτικές επενδύσεις.

Από το 1985 έως το 1989 υπήρξε γενικός γραμματέας του υπουργείου Μεταφορών και Επικοινωνιών και πολιτικός προϊστάμενος του Ταχυδρομικού Ταμιευτηρίου από όπου παραιτήθηκε και αποσύρθηκε από την ενεργό πολιτική δράση.

Πέθανε στην Αθήνα στις 17 Μαΐου 2004.

Παραπομπές
----------

1. ↑  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 6 Μαρτίου 2016. Ανακτήθηκε στις 25 Ιανουαρίου 2015.
2. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 21 Ιανουαρίου 2015. Ανακτήθηκε στις 25 Ιανουαρίου 2015.
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 21 Ιανουαρίου 2015. Ανακτήθηκε στις 25 Ιανουαρίου 2015.
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 21 Ιανουαρίου 2015. Ανακτήθηκε στις 25 Ιανουαρίου 2015.
Ο **Βάρτισλαβ Ε΄**, γερμαν. Wartislaw V (π. 1 Νοεμβρίου 1326 - 1390) από τον Οίκο των Γκρίφφινς ήταν δούκας της Πομερανίας-Βόλγκαστ μαζί με τους μεγαλύτερους αδελφούς του Μπόγκισλαβ Ε΄ και Μπάρνιμ Δ΄ ως το 1368· μετά έγινε δούκας της Πομερανίας-Νόιστεττιν (νυν Στσέτσινεκ Πολωνίας).

Βιογραφία
---------

Ήταν ο τρίτος γιος τού Βάρτισλαβ Δ΄ δούκα της Πομερανίας-Βόλγκαστ και της Ελισάβετ, κόρης τού Ούλριχ Α΄ κόμη τού Λίνντοβ-Ρουππίν. Ήταν υστερότοκος: ο πατέρας του απεβίωσε την 1η Αυγούστου 1326 και ο Βάρτισλαβ Ε΄ γεννήθηκε περίπου τέσσερις μήνες μετά.

Τον Βάρτισλαβ Δ΄ διαδέχθηκαν το 1326 οι δύο μεγαλύτεροι γιοί του υπό επιτροπεία. Ο Βάρτισλαβ Ε΄ αναφέρεται για πρώτη φορά σε ένα έγγραφο τού 1338. Από το 1341 οι τρεις αδελφοί διοικούσαν μόνοι τους από κοινού, αλλά ο Βάρτσλαβ Ε΄ έμεινε στη σκιά. Το 1365 απεβίωσε ο δευτερότοκος Μπάρνιμ Δ΄ και τον διαδέχθηκαν οι δύο γιοί του. Ο Βάρτισλαβ Ε΄ διαφώνησε με τον πρωτότοκο Μπόγκισαβ Ε΄ και οι δύο ανιψιοί υποστήριξαν τον πρώτο. Η διαφωνία εξελίχθηκε σε εμφύλιο πόλεμο, όπου παρενέβη ο Κάρολος Δ΄ της Γερμανίας: όρισε επιτροπή διαιτησίας και το 1369 οι δούκες συμφώνησαν να διαιρέσουν το Βόλγκαστ: ο Μπόγκισλαβ Ε΄ έλαβε το Στολπ, οι ανιψιοί το κυρίως Βόλγκαστ και ο Βάρτισλαβ Ε΄ το Νόιστεττιν. Το 1372 έγινε τελική διαίρεση. Απεβίωσε το 1390 και τάφηκε στην Πουντάγκλα.

Ο ιστορικός Μάρτιν Βέρμανν (1861-1937) αναφέρει, πως ήταν άγαμος και αντίθετες αναφορές είναι εσφαλμένες.

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. 13750036X. Ανακτήθηκε στις 17  Οκτωβρίου 2015.

Πηγές
-----

* Klaus Conrad: Herzogliche Schwäche und städtische Macht in der zweiten Hälfte des 14. und im 15. Jahrhundert, in: Werner Buchholz (ed.): Deutsche Geschichte im Osten Europas. Pommern, Siedler Verlag, Berlin, 1999, ISBN 3-88680-272-8, p. 127–202.
* Martin Wehrmann: Geschichte von Pommern, vol 1, second edition, Verlag Friedrich Andreas Perthes, Gotha 1919, reprinted: Augsburg, 1992, ISBN 3-89350-112-6
* Martin Wehrmann: Genealogie des pommerschen Herzogshauses, Leon Sauniers Buchhandlung, Stettin, 1937, p. 82.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 81682854
* GND: 13750036X

 |

 |
Οι **σχέσεις Αρμενίας-Σιγκαπούρης** αναφέρονται στις διμερείς ξένες σχέσεις μεταξύ των δύο χωρών, της Αρμενίας και της Σιγκαπούρης. Καμιά χώρα δεν έχει κάτοικο πρεσβευτή. Η Πρεσβεία της Αρμενίας στο Πεκίνο της Κίνας είναι διαπιστευμένη στη Σιγκαπούρη. Η Σιγκαπούρη δεν έχει αντιπροσωπεία στην Αρμενία.

Τον Φεβρουάριο του 2012, οι πρωθυπουργοί των δύο χωρών συναντήθηκαν στη Σιγκαπούρη και συζήτησαν για την αύξηση των οικονομικών και πολιτιστικών συμμαχιών μεταξύ των δύο χωρών, και επίσης συζήτησαν για τις αναπτύξεις που συνέβαιναν στις χώρες του.

Δείτε επίσης
------------

* Αρμένιοι στη Σιγκαπούρη

Παραπομπές
----------

1. ↑  «Singapore, Armenia reaffirm bilateral relations». Channelnewsasia.com. 28 Φεβρουαρίου 2012. Ανακτήθηκε στις 15 Απριλίου 2012.  Εξωτερικός σύνδεσμος στο `|publisher=` (βοήθεια)

Περαιτέρω ανάγνωση
------------------

* «President of Armenia highlights role of Armenian community in Armenia-Singapore relations». Armenpress. 28 Μαρτίου 2012. Ανακτήθηκε στις 15 Απριλίου 2012.
* «Armenians printed the first paper and founded the first church in Singapore». Public Radio of Armenia. 28 Μαρτίου 2012. Αρχειοθετήθηκε από το πρωτότυπο στις 7 Μαΐου 2012. Ανακτήθηκε στις 15 Απριλίου 2012.  Εξωτερικός σύνδεσμος στο `|publisher=` (βοήθεια)

Εξωτερικοί σύνδεσμοι
--------------------

* Prime Minister of Singapore Wishes to Restore Armenian-Singaporean Economic Ties –  from Armtown.com
Ο **Γιώργης Μασσαβέτας** (Πειραιάς 1944 - Αθήνα, 18 Νοεμβρίου 2022) ήταν Έλληνας δημοσιογράφος και λογοτέχνης.

Βιογραφία
---------

Γεννήθηκε στον Πειραιά και μεγάλωσε στην Κοκκινιά. Ξεκίνησε να γράφει σε τοπικές εφημερίδες από το 1958 και τελικά παρέμεινε δημοσιογράφος, αν και φιλοδοξούσε να γίνει χημικός. Υπήρξε πολιτικός συντάκτης, αρθρογράφος και αρχισυντάκτης σε πολλές εφημερίδες, ξεχώρισε όμως κυρίως για τα χρονογραφήματά του, τα οποία κυκλοφόρησαν σε πέντε βιβλία: *Στη μάχη για την Αλλαγή* (πρόλογος Ανδρέα Παπανδρέου), *Καλημέρα κύριε Πρόεδρε*, *Καληνύχτα κύριε Πρόεδρε*, *Καλημέρα Πολίτη* και *Η κληρονομιά του Ανδρέα*. Το 1996 εξέδωσε επίσης ένα πολιτικό χρονικό με τον τίτλο *Ανατρέψατε Μητσοτάκη.*

Στη λογοτεχνία εμφανίστηκε το 1975, με την ποιητική συλλογή *Φιλήσυχοι Πολίτες* και δέκα χρόνια αργότερα με την *Κατάθεση Ψυχής*. Έχει εκδώσει επίσης ένα παιδικό βιβλίο με τον τίτλο *Των Οσπρίων n Γιορτή*, καθώς και τη συλλογή διηγημάτων *Γυναικείες Ιστορίες*.

Έχει τιμηθεί για τη στήλη *Καλημέρα κ. Πρόεδρε* με το βραβείο του Ιδρύματος Μπότση, με τη δημόσια μάλιστα παραίνεση του Κωνσταντίνου Καραμανλή «όχι μόνο να τον διαβάζετε, αλλά να τον μελετάτε».

Υπήρξε υποψήφιος της Ενωμένης Αριστεράς το 1974 στη Φωκίδα και του ΠΑΣΟΚ το 1981 στην Β' Πειραιώς. Το 1987 διεγράφη από την Κεντρική Επιτροπή του ΠΑΣΟΚ λόγω της κριτικής που ασκούσε από τη στήλη του «Καλημέρα κ. Πρόεδρε» στην *Ελευθεροτυπία*.

Απεβίωσε στις 18 Νοεμβρίου 2022, σε ηλικία 78 ετών.

Παραπομπές
----------

1. ↑  www.lykavitos.gr/news/media/efyge-o-emvlimatikos-giorgis-massavetas. Ανακτήθηκε στις 21  Νοεμβρίου 2022.
2. ↑  Παπαφώτης, Σωκράτης (21 Νοεμβρίου 2022). ««Έφυγε» ο εμβληματικός Γιώργης Μασσαβέτας». *www.lykavitos.gr*. Ανακτήθηκε στις 21 Νοεμβρίου 2022.

Εξωτερικοί σύνδεσμοι
--------------------

* Προσωπική ιστοσελίδα του Γιώργη Μασσαβέτα Αρχειοθετήθηκε 2006-06-13 στο Wayback Machine.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 276909720
* **BiblioNet**: **11237**
* LCCN: n87848768
* ISNI: 0000 0000 6370 0814
* GND: 1066395152

 |

 |
Η χημική δομή της μεθυλπρεδνιζολόνης.
Η **μεθυλπρεδνιζολόνη** (αγγλ. *methylprednisolone*) είναι χημική δραστική ένωση η οποία είναι ορμόνη και αποτελεί το βασικό δομικό συστατικό του φαρμάκου *Medrol*. Ανήκει σε ενώσεις που ονομάζονται κορτικοστεροειδή και περιέχουν κορτιζόνη.

Ουσιαστικά, πρόκειται για ορμόνη που είναι φλοιοεπινεφριδική, εκκρίνεται σε κανονικές φυσιολογικές συνθήκες, ελεγχόμενη πλήρως από τον υποθάλαμο – υπόφυση – επινεφρίδια. Αυτές οι τύπου στεροειδείς ορμόνες παράγονται με ένα φυσικό τρόπο από τον ανθρώπινο οργανισμό (βλ. επινεφρίδια), μπορεί να παράγονται όμως και συνθετικά (ως φάρμακα). Ανήκει στις υδροκορτιζόνες.

Η μεθυλπρεδνιζολόνη ευρέως χρησιμοποιείται στη χρόνια θεραπευτική αντιμετώπιση πολύ σοβαρών ασθενειών εξαιτίας της δραστικής και αποτελεσματικής αντιφλεγμονώδους και αλατοκορτικοειδούς δράσης της. Έχει πανίσχυρη αντιφλεγμονώδη δράση και συστήνεται για ρευματολογικές παθήσεις (λ.χ. ρευματοειδής αρθρίτιδα), ενδοκρινικές διαταραχές, ρευματικές παθήσεις, δερματολογικές παθήσεις, οφθαλμικές παθήσεις, γαστρεντερικές παθήσεις και πολλές άλλες (αλλεργίες, άσθμα, ρινίτιδες, αναιμίες). Το *Medrol* (4mg, 16mg) αποτελεί ένα ευρέως συνταγογραφούμενο σκεύασμα.

Ως κορτιζονούχος ένωση, η μεθυλπρεδνιζολόνη δύναται να προκαλεί σειρά από αρνητικές παρενέργειες σε ασθενείς, γι’ αυτό και κλινικά θα πρέπει να σταθμίζεται το θετικό ευεργετικό αποτέλεσμα της με τον πιθανό κίνδυνο. Σε λίγες περιπτώσεις προκαλεί οφθαλμικό έρπητα, γλαύκωμα, οστεοπόρωση, σακχαρώδη διαβήτη, υπέρταση με συμφορητική ανεπάρκεια, μυκητίαση ή νεφροπάθεια.

Παραπομπές
----------

1. ↑
2. ↑
3. ↑
Για άλλες χρήσεις, δείτε: Λάζαρης.

Ο **Απόστολος Λάζαρης** (5 Μαΐου 1921 - 7 Μαρτίου 2018) ήταν Έλληνας οικονομολόγος, πανεπιστημιακός και πολιτικός. Υπήρξε κορυφαίο στέλεχος του ΟΗΕ, και μεταπολιτευτικά βουλευτής και υπουργός του ΠΑΣΟΚ.

Βιογραφικά στοιχεία
-------------------

Γεννήθηκε το Μάιο του 1921 στα Λαζαράτα Λευκάδας. Την περίοδο της ναζιστικής κατοχής υπήρξε μέλος της ΕΠΟΝ. Σπούδασε οικονομικά στην τότε ΑΣΟΕΕ (σήμερα Οικονομικό Πανεπιστήμιο Αθηνών), και συνέχισε τις σπουδές του στη Βρετανία (Μάντσεστερ) και την Ιταλία (Ρώμη), όπου αναγορεύθηκε διδάκτορας οικονομικών επιστημών.

Διετέλεσε καθηγητής Οικονομικών στο Πανεπιστήμιο Πειραιώς, αλλά κυρίως σταδιοδρόμησε σε διεθνείς οργανισμούς. Μάλιστα υπήρξε διευθυντής Οικονομικής Ανάπτυξης του ΟΗΕ, του σημαντικότερου διεθνούς οργανισμού.

Το 1973 ξεκίνησε τη συνεργασία του με το αντιχουντικό ΠΑΚ του Ανδρέα Παπανδρέου και το 1974 εντάχθηκε στο ΠΑΣΟΚ. Ο Ανδρέας Παπανδρέου το 1978 του ανέθεσε την προεδρία της «*Επιτροπής Ανάλυσης και Προγραμματισμού*» του Κινήματος, στην οποία συμμετείχαν, μεταξύ άλλων, ο Κώστας Σημίτης, ο Γεράσιμος Αρσένης ο Παναγιώτης Ρουμελιώτης και άλλοι.

Το 1981 ο Απόστολος Λάζαρης εκλέχθηκε βουλευτής Επικρατείας του ΠΑΣΟΚ, ενώ το 1985 βουλευτής Α΄ Αθηνών. Διετέλεσε υπουργός Συντονισμού από τον Οκτώβριο του 1981 ως τον Ιούλιο του 1982 (πρώτος τη τάξει υπουργός). Τον Ιούλιο του 1982 το υπουργείο Συντονισμού αντικαταστάθηκε από το καινούριο υπουργείο Εθνικής Οικονομίας, το οποίο ανέλαβε ο Γεράσιμος Αρσένης, που διατήρησε και τη θέση του διοικητή της Τράπεζας της Ελλάδος που είχε από το 1981. Ο Λάζαρης επέστρεψε στην κυβέρνηση τον Ιανουάριο του 1984, όταν ανέλαβε υπουργός Προεδρίας της Κυβερνήσεως, μέχρι τον Ιούλιο του 1985.

Το Νοέμβριο του 1988 ήρθε σε σύγκρουση με τον Ανδρέα Παπανδρέου και παραιτήθηκε από τη βουλευτική του έδρα στην Α΄ Αθηνών (τον αντικατέστησε ο Γιάννος Παπαντωνίου), ενώ το 1989, λαμβάνοντας την υποστήριξη του ΠΑΣΟΚ και του Συνασπισμού, εκλέχθηκε ανεξάρτητος βουλευτής Λευκάδας.

Αξιόλογη είναι και η συγγραφική του δραστηριότητα, στην οποία εντάσσονται τα έργα *Η μηχανική ελέγχου του αναπτυξιακού προγράμματος* (1977) και *Ποιος σοσιαλισμός;* (1989).

Απεβίωσε στις 7 Μαρτίου 2018, σε ηλικία 97 ετών.

Παραπομπές
----------

* Who's who in Greece 2001, σελίδα 436

1. 1 2
2. ↑
Το **Hotel Kazakhstan** (καζακικά: Қазақстан Қонақ Үйі‎, ρωσικά: Гостиница Казахстан‎) είναι το τρίτο υψηλότερο κτίριο στην πόλη του Αλμάτι στο Καζακστάν. Έχει ύψος 102 μέτρων, με 26 ορόφους. Βρίσκεται στο νότιο κέντρο του Αλμάτι. Αυτό το ξενοδοχείο βρίσκεται στην Λεωφόρο Ντοστίκ, ένα μεγάλο δρόμο στο ανατολικό τμήμα της πόλης που εκτείνεται σε όλη τη διαδρομή από το Μεντέο στο πάρκο Πανφίλοφ στο βόρειο τμήμα της πόλης.

Το κτίριο ανεγέρθηκε το 1977. Είναι κατασκευασμένο για να αντέχει σε σεισμό 9,0 βαθμών της κλίμακας Ρίχτερ. Είναι ένα διάσημο ορόσημο για όλη την Αλμάτι και χρησιμεύει ως ένα σύμβολο της πόλης. Είναι, επίσης, το όγδοο ψηλότερο κτίριο σε όλο το Καζακστάν.

Γκαλερί
-------

Το ξενοδοχείο αποικονίζεται στο νέο χαρτονόμισμα 5.000 Καζακικών τένγκε

Παραπομπές
----------

1. ↑  www.skyscrapercenter.com/almaty/hotel-kazakhstan/5320/.
2. ↑  «Almaty Kazakhstan - The Cultural Hotspot Of Central Asia». Getintravel.com. Αρχειοθετήθηκε από το πρωτότυπο στις 25 Ιανουαρίου 2013. Ανακτήθηκε στις 2 Φεβρουαρίου 2014.
3. ↑  «Hotel Kazakhstan | Buildings». Almaty /: Emporis. Ανακτήθηκε στις 2 Φεβρουαρίου 2014.
4. ↑  «Kazakhstan's tallest buildings - Top 20 | Statistics». Emporis. Ανακτήθηκε στις 2 Φεβρουαρίου 2014.

Εξωτερικοί σύνδεσμοι
--------------------

* Επίσημη ιστοσελίδα του Hotel Kazakhstan
* Ξενοδοχεία στο Αλμάτι του Καζακστάν
**Διετής αποκλεισμός** ήταν χρονικός περιορισμός που εφαρμοζόταν σε περιπτώσεις μετεγγραφών ποδοσφαιριστών (αλλά και αθλητών άλλων ομαδικών αθλημάτων), χωρίς την έγκριση του σωματείου στο οποίο ανήκαν. Ίσχυε από τα πρώτα μεταπολεμικά χρόνια έως την καθιέρωση της Α΄Εθνικής κατηγορίας, με σκοπό την προστασία των ασθενέστερων οικονομικά σωματείων. Για τους αθλητές που επέλεγαν αυτό τον τρόπο προκειμένου να πραγματοποιήσουν την μετεγγραφή που επιθυμούσαν, οι συνέπειες ήταν συχνά πολύ επιβαρυντικές 

Σε περίπτωση που μια ομάδα δεν συνναινούσε για την παραχώρηση κάποιου αθλητή της, ο τελευταίος ήταν υποχρεωμένος να παραμείνει ανενεργός, χωρίς δικαίωμα να συμμετέχει σε κανένα επίσημο ή φιλικό παιχνίδι, για διάστημα 2 ετών, πέραν του οποίου καθίστατο ελεύθερος να διαπραγματευτεί την περαιτέρω αγωνιστική του σταδιοδρομία, υπογράφοντας νέο αθλητικό δελτίο στην ομάδα της αρεσκείας του.

Η φιλοσοφία του αποκλειστικού αυτού μέτρου, υιοθετήθηκε από την αθλητική ηγεσία της επταετίας 1967-1974, όταν και επιβλήθηκε καθολική απαγόρευση των μεταγγραφών αθλητών μεταξύ ομάδων της ίδιας κατηγορίας, με στόχο την εξασφάλιση ισονομίας στις αθλητικές διοργανώσεις.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Το ηλεκτρονικό αρχείο της "Αθλητικής Ηχούς"
* Γιώργος Κουσουνέλος "*Η Ιστορία του Ελληνικού Ποδοσφαίρου 1896-1986"* Αθήνα 1987
* Ανδρέας Μπόμης, "*Όλα για το ποδόσφαιρο*", 3τομο "ΑΛΜΑΝΑΚ", έκδοση περιοδικό "Εικόνες", 1991

Παραπομπές
----------

1. ↑  Φύλλο "Αθλητικής Ηχούς", της 1 Αυγούστου 1953, σελ.4[*νεκρός σύνδεσμος*]
2. ↑  Φύλλο "Αθλητικής Ηχούς", της 30 Ιουλίου 1953, σελ. 4 "*Μια επιστολή-έκκλησις του αδελφού του Σεραφείδη*"
3. ↑  Φύλλο "Αθλητικής Ηχούς" της 26 Νοεμβρίου 1970, σελ. 1
Η **Σβέρνιτσα** (αλβ. *Zvërnec*) είναι χωριό της Αλβανίας που κατοικείται από Έλληνες. Το χωριό αυτό, μαζί με τη γειτονική Νάρτα, αποτελούν ελληνόφωνους θύλακες, στην περιοχή βόρεια του Αυλώνα. Η γύρω περιοχή είναι γεμάτη από αλυκές. Η λιμνοθάλασσα της Νάρτας, η οποία φιλοξενεί ένα μοναδικό οικοσύστημα, βρίσκεται στα βόρεια του χωριού ενώ στον Νότο βρέχεται από θάλασσα.

Θρήσκευμα
---------

Στην Σβέρνιτσα οι κάτοικοι είναι Χριστιανοί Ορθόδοξοι.Κοντά στο χωριό βρίσκονται ένα Βυζαντινό **μοναστήρι** αφιερωμένο στην Παναγία (Κοίμηση της Θεοτόκου')καθώς και ένα νησί που φέρει το ίδιο όνομα.Στο κέντρο του χωριού υπάρχει μια **εκκλησία** αφιερωμένη στην Παναγία (**Kisha Burimi Jetëdhënës** - **Ζωοδόχος Πηγή**).Νοτιοδυτικά του χωριού υπάρχει η εκκλησία του Αγίου Αθανασίου.

Το Μοναστήρι της Παναγίας στην Ζβέρνιτσα

Διάλεκτος
---------

Η διάλεκτος της Σβέρνιτσας κατατάσσεται στις βόρειες παραλλαγές της ελληνικής γλώσσας.

Όπως και η διάλεκτος της Νάρτας, φέρει επιρροές από την αλβανική γλώσσα, με την οποία έχει έρθει σε επαφή.

Το ομώνυμο νησί

Αξιοσημείωτοι άνθρωποι
----------------------

* Φάτος Αράπι, Αλβανός συγγραφέας και μεταφραστής

Αναφορές
--------

1. ↑  Hammond, Nicholas Geoffrey Lemprière (1993). *Collected Studies: Alexander and his successors in Macedonia*. A.M. Hakkert. σελ. 407.
2. ↑  Council of Europe, Albania. Ministry of Health and Environment (1995). *Protection of coastal areas of the Adriatic Sea: proceedings : colloquy organised within the framework of European Nature Conservation Year 1995 in co-operation with the Ministry of Health and Environment of Albania*. Council of Europe. ISBN 978-92-871-2851-5.
3. ↑  «Manastiri i Zvërnecit» (στα sq). *Wikipedia*. 2018-07-09. .
4. ↑  «ΤΟ ΕΛΛΗΝΙΚΟ ΓΛΩΣΣΙΚΟ ΙΔΙΩΜΑ ΤΗΣ ΑΡΤΑΣ ΑΥΛΩΝΑ» (PDF). Αρχειοθετήθηκε από το πρωτότυπο (PDF) στις 21 Αυγούστου 2018.